ወ/ሮ አዳነች አቤቤ በልማት ዘመቻ የተሳተፉ የሁለተኛ ደረጃ ተማሪዎች፣ መምህራንና የትምህርቱ ማህበረሰብ አካላትን አመሰገኑ
አዲስ አበባ፣ ታህሳስ 4፣ 2014 (ኤፍ ቢ ሲ) የአዲስ አበባ ከንቲባ ወይዘሮ አዳነች አቤቤ በማህበራዊ አገልግሎት በመሳተፍ ሀላፊነታቸውን የተወጡ የሁለተኛ ደረጃ ተማሪዎች፣ መምህራን እና የትምህርቱ ማህበረሰብ አካላትን አመሰገኑ፡፡
ከንቲባዋ በማህበራዊ ትስስር ገጻቸው እንዳሉት፥ ዘመቻ በትምህርት ልማት ግምባር በድል ተጠናቋል ።
ከ30 ሺህ በላይ የከተማዋ የሁለተኛ ደረጃ ተማሪዎች፣ መምህራን እና የትምህርቱ ማህበረሰብ አባላት የተሳተፉበት ዘመቻ በትምህርት ልማት ግንባር ከፍተኛ የአገር ፍቅር፣ ወኔና ተነሳሽነት በታየበት አፈፃፀም በድል መጠናቀቁን ገልጸዋል ።
በዘመቻዉ ተካፋይ የነበሩ ተማሪዎች፣ መምህራን እና አጠቃላይ የትምህርቱ ማህበረሰብ አባላት ወደ መማር ማስተማር ተግባሩ በድል መመለሱንም ነው የገለጹት ።
በዚህ የልማት ዘመቻ ማህበራዊ አገልግሎት ስትሰጡ የነበራችሁ የከተማዋ የሁለተኛ ደረጃ ተማሪዎች፣ መምህራንና አጠቃላይ የትምህርቱ ማህበረሰብ አባላት የዘማች አርሶ አደርና ሚሊሻዎችን ቤተሰቦች የደረሰ የመኸር ሰብል በመሰብሰብ፣ ደም በመለገስ፣ በአካባቢ ጥበቃና ክብካቤ ስራዎች ለነበራቸው ከፍተኛ የአገር ፍቅር ስሜት የታየበት ተሳትፎ ምስጋና አቅርበዋል ።
አካባቢዎን ይጠብቁ!
ወደ ግንባር ይዝመቱ!
መከላከያን ይደግፉ!
ወቅታዊ፣ትኩስ እና የተሟሉ መረጃዎችን ለማግኘት፡-
ድረ ገጽ፦ https://www.fanabc.com/
ፌስቡክ፡- https://www.facebook.com/fanabroadcasting
ዩትዩብ፦ https://www.youtube.com/c/fanabroadcastingcorporate/
ቴሌግራም፦ https://t.me/fanatelevision
ትዊተር፦ https://twitter.com/fanatelevision በመወዳጀት ይከታተሉን፡፡
ዘወትር፦ ከእኛ ጋር ስላሉ እናመሰግናለን!